1904. évi május 16-áról. 
141 
Legfőbb törekvésem oda irányul, a természetrajzi gyűjte- 
ményt azon álláspontra emelmi, hogy minél több érdeklődést 
keltsen a közönségnél. 
S ha nem is sikerült a tisztázás és rendezés munkáját 
oly módon kieszközölni, a milyenben kívánatos volna, akkor 
kevésbbé az akarat mint inkább ama sok idő és kellő helyi- 
ségek hiányában keresendő, melyet ama óriási munka igényel. 
Dacára annak már igen sok történt s kérem az egyesületünk 
igen tisztelt tagjait időről időre a múzeumi helyiséget felkeresni 
s munkálkodásomról személyesen meggyőződni. 
Hálás köszönettel kell megemlékeznem ama 500 koro- 
nányi segélyről, melyet a lefolyt évben is a magas kormány 
részéről gyűjteményünk szaporítására kaptunk. Az összeget 
teljesen fel is használtam a kitűzött célra. Beszereztem azon 
1 drb. gyöngytyúkot, (illetőleg kitömettem), 1 drb. mezei nyúlat, 
1 drb. házi macskát, 1 drb. óriási kangurút, 1 drb. közönséges 
fókát, 1 drb. paradicsom madarat, 1 drb. flamingót, 1 drb. 
zenés hattyút, 1 drb. törpe túzokot és 1 drb. sávos hiénát. 
Azonfelül szükségesnek tartottam kizárólag csak múzeumi 
használatra kézi könyvtárt létesíteni s ezen célra beszereztem: 
Dr. Szabó József ásványtanát; a madarak hasznáról és káráról 
című művet Hermann Ottótól, Synopsis des Tierreiches Dr. 
Leunistól és Die Raupen dér Schmetterlinge Europas Dr. Spuler 
és Dr. E. Hoffmanntól. Ezen könyvtárt Dr. Ortvay Tivadar 
Pozsony vármegye »állatvilágja« című művével is gazdagította 
meg, mely nemeslelkű adakozásért legbensőbb köszönetemet 
e helyen nyilvánítani kedves kötelességemnek tartom. A 
könyvtár tartalmaz 14 művet 18 kötettel. Mergl Károly tanító 
úr mint a múlt évben a lepkegyűjteményt, úgy ez évben a 
bogárgyűjteményt rendezés alá vette, miért is szintén köszö- 
netemet bátnrkodom itt nyilvánítani. 
Magam pedig rendeztem a csigákat és kagylókat, a rák- 
féléket, burányokat és madártojásokat. A gyűjtemény új leltá- 
rozását úgyszólván már teljesen befejeztem. Minden egyes 
tárgyat új számmal és névjegygyei láttam el, mely a leltárral 
és a cédulás katalógussal teljesen egyezik. Minden újból be- 
szerzett vagy átvett tárgyat lelkiismeretesen elkönyveltem és 
a tárgyra vonatkozó szükséges jegyzetekkel láttam el. 
